**DĖL ROKIŠKIO RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-97 „DĖL IKIMOKYKLINIO IR PRIEŠMOKYKLINIO AMŽIAUS VAIKŲ PRIEŽIŪROS PASLAUGŲ TEIKIMO ROKIŠKIO RAJONO SAVIVALDYBĖS ŠVIETIMO ĮSTAIGOSE 2021 METŲ LIEPOS IR RUGPJŪČIO MĖNESIAIS“ DALINIO PAKEITIMO**

2021 m. liepos 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Iš dalies pakeisti Rokiškio rajono savivaldybės tarybos 2021 m. balandžio 30 d. sprendimo Nr. TS-97 „Dėl ikimokyklinio ir priešmokyklinio amžiaus vaikų priežiūros paslaugų teikimo Rokiškio rajono savivaldybės švietimo įstaigose 2021 metų liepos ir rugpjūčio mėnesiais“:

1.1. 2.5 papunktį ir jį išdėstyti taip:

„2.5. Rokiškio lopšelio-darželio „Nykštukas“ vaikų priežiūros paslaugos 2021 m. liepos ir rugpjūčio mėnesiais Rokiškio mokykloje-darželyje „Ąžuoliukas“ teikiamos tiems vaikams, kurių abu tėvai tą mėnesį dirbs“;

1.2. 3 punktą ir jį išdėstyti taip:

„3. Įpareigoti:

3.1. Rokiškio mokyklos-darželio „Ąžuoliukas“ direktorių paruošti dvi grupes ir sudaryti sąlygas Rokiškio lopšelio-darželio „Nykštukas“ vaikams 2021 m. liepos ir rugpjūčio mėnesiais lankyti Rokiškio mokyklą-darželį „Ąžuoliukas“;

3.2. Rokiškio lopšelio-darželio „Nykštukas“ direktorių informuoti ugdytinių tėvus (globėjus) apie vaikų priežiūros paslaugų teikimą 2021 m. liepos ir rugpjūčio mėnesiais Rokiškio mokykloje-darželyje „Ąžuoliukas“.

2. Šį sprendimą skelbti savivaldybės interneto svetainėje ir Teisės aktų registre.

Šis sprendimas per vieną mėnesį gali būti skundžiamas Regionų apygardos teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-97 „DĖL IKIMOKYKLINIO IR PRIEŠMOKYKLINIO AMŽIAUS VAIKŲ PRIEŽIŪROS PASLAUGŲ TEIKIMO ROKIŠKIO RAJONO SAVIVALDYBĖS ŠVIETIMO ĮSTAIGOSE 2021 METŲ LIEPOS IR RUGPJŪČIO MĖNESIAIS“ DALINIO PAKEITIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos sprendimo Nr. TS-97 „Dėl ikimokyklinio ir priešmokyklinio amžiaus vaikų priežiūros paslaugų teikimo Rokiškio rajono savivaldybės švietimo įstaigose 2021 metų liepos ir rugpjūčio mėnesiais“.

**Teisinio reguliavimo nuostatos.**

 Lietuvos Respublikos vietos savivaldos įstatymo 18 straipsnio 1 dalis.

 **Sprendimo projekto esmė.**

Rokiškio rajono savivaldybės tarybos sprendime Nr. TS-97 „Dėl ikimokyklinio ir priešmokyklinio amžiaus vaikų priežiūros paslaugų teikimo Rokiškio rajono savivaldybės švietimo įstaigose 2021 metų liepos ir rugpjūčio mėnesiais“ buvo reglamentuota, kad Rokiškio lopšelio-darželio „Nykštukas“ vaikų priežiūros paslaugos tik 2021 m. liepos mėnesį bus teikiamos Rokiškio mokykloje-darželyje „Ąžuoliukas“, tačiau užtruko Rokiškio lopšelio-darželio „Nykštukas“ remonto darbai ir įstaiga negali teikti saugios vaikų priežiūros paslaugos nuo rugpjūčio 1 d., todėl keičiami sprendimo punktai ir įrašoma „rugpjūčio mėnuo“.

**Laukiami rezultatai.**

Rokiškio lopšelio-darželio „Nykštukas“ ugdytinių tėvams, kurie rugpjūčio mėn. neatostogaus ar dėl kitų priežasčių neturės galimybių prižiūrėti savo vaikų, bus užtikrinama vaikų priežiūros paslauga.

 **Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė